*proiect*

**GUVERNUL REPUBLICII MOLDOVA**

**HOTĂRÎRE** nr. \_\_\_\_\_

din \_\_\_\_ \_\_\_\_\_\_\_\_\_\_\_\_\_\_\_\_\_ 201\_\_

mun. Chişinău

 **cu privire la aprobarea Codului deontologic**

**al lucrătorului medical şi farmacistului**

 În vederea executării prevederilor art.13 din Legea ocrotirii sănătăţii nr. 411-XIII din 28 martie 1995 (Monitorul Oficial al Republicii Moldova, 1995, nr.34, art.373), cu modificările şi completările  ulterioare, art.6, art.7, art.8, art.17 din Legea cu privire la exercitarea profesiunii de medic nr. 264-XVI din 27 octombrie 2005 (Monitorul Oficial al Republicii Moldova, 2005, nr.172-175, art.839), cu modificările şi completările  ulterioare şi art.12, art.13, art.14 din Legea cu privire la drepturile şi responsabilităţile pacientului nr. 263-XVI din 27 octombrie 2005 (Monitorul Oficial al Republicii Moldova, 2005, nr.176-181, art.867), cu modificările şi completările  ulterioare, Guvernul HOTĂRĂŞTE:

    Se aprobă Codul deontologic al lucrătorului medical şi farmacistului (se anexează).

 **Prim-ministru**

Aprobat
prin Hotărîrea Guvernului nr.\_\_\_\_\_\_
din \_\_\_\_\_\_\_\_\_\_\_\_\_ 2016

**CODUL**

**DEONTOLOGIC AL LUCRĂTORULUI MEDICAL**

**ŞI FARMACISTULUI**

**CAPITOLUL I**

**DISPOZIŢII GENERALE**

 **OBIECTUL, SCOPUL ŞI SFERA DE REGLEMENTARE**

1. Codul de Etică reglementează conduita, valorile și angajamentele morale fundamentale în baza cărora se exercită profesiunea de lucrător medical și farmacist pe teritoriul Republicii Moldova.
2. Prezentul Cod are drept scop:
3. stabilirea normelor de conduită pentru lucrătorii medicali și farmaciști din Republica Moldova;
4. creșterea prestigiului și consolidarea autorității profesiei de lucrător medical și farmacist.
5. instituirea unor standarde unice de conduită a tuturor lucrătorilor medicali și farmaciștilor;
6. informarea cetățenilor cu privire la conduita pe care trebuie să o adopte toți lucrătorii medicali și farmaciștii din Republica Moldova;

**3.** Codul exprimă adeziunea lucrătorilor medicali și farmaciștilor la Declarația Universală a Drepturilor Omului adoptata de Adunarea Generala a Organizației Națiunilor Unite la 10 de septembrie 1948, Convenția pentru Apărarea Drepturilor Omului și Libertăților Fundamentale adoptată la 04 noiembrie 1950 la Roma, alte tratate și convenții internaționale la care Republica Moldova este parte, și se realizează prin intermediul următoarelor obiective:

a) ocrotirea drepturilor pacienților;

b) respectarea obligațiilor profesionale;

c) conştientizarea unui comportament corespunzător de către toţi membrii comunităţii medicale;

c) apărarea demnității și a prestigiului profesiunii de medic și farmacist.

1. Prezentul Cod se aplică tuturor lucrătorilor medicali și farmaciștilor din Republica Moldova, care activează fie individual, fie în cadrul unor persoane juridice care prestează servicii de sănătate ori acordă asistență în domeniul farmaceutic, indiferent de forma juridico–organizațională și tipul de proprietate al acestora.
2. Prevederile prezentului Cod se întemeiză pe prevederile legislaţiei Republicii Moldova,tratatelor și convențiilor internaționale la care Republica Moldova este parte şi nu exclud sau substituie prevederile actelor normative, care reglementează activitatea profesională a lucrătorului medical şi farmacistului.

**CAPITOLUL II**

**PRINCIPII DE CONDUITĂ ÎN ACTIVITATEA MEDICALĂ**

**ŞI FARMACEUTICĂ**

**6.** Lucrătorul medical şi farmacistului trebuie să fie model de comportament etico–profesional.

**7.** În exercitarea profesiei, lucrătorul medical și farmacistul se ghidează de următoarele principii:

1. Profesionalism.
2. Lucrătorul medical și farmacistul au obligaţia să–şi îndeplinească atribuţiile de serviciu cu responsabilitate, competenţă, eficienţă, promptitudine şi corectitudine.
3. Lucrătorul medical și farmacistul, în exercitarea profesiei sale, acordă prioritate intereselor pacientului, care primează asupra oricăror alte interese.
4. Lucrătorul medical şi farmacistul trebuie să dea dovadă de maximă vigilenţă în acordarea serviciilor medicale şi în evitarea complicaţiilor previzibile la pacientul aflat în îngrijirea sa.
5. Este interzisă practicarea de către lucrătorul medical sau farmacist a unor activităţi care dezonorează profesia medicală. Lucrătorii medicali și farmaciștii se vor abține, inclusiv în afara practicii profesionale, de la acte de natură să compromită imaginea medicului.
6. Independență profesională.

 a) Lucrătorul medical și farmacistul se bucură de independenţă profesională, libertatea prescripţiilor şi actelor medicale care le consideră necesare în limitele standardelor aprobate.

 3) Onestitate.

 a) Lucrătorul medical și farmacistul au obligația să exercite actele medicale conform competenței profesionale dobândite cu corectitudine, de la gânduri la fapte.

 b) În exercitarea profesiei, lucrătorul medical și farmacistul trebuie să activeze cu exprimarea stimei faţă de o altă persoană, acţionînd şi discutând sincer şi corect orice chestiune.

1. Integritate.

a) Lucrătorul medical şi farmacistul au obligația de a apăra sănătatea fizică şi mintală a omului, de a promova un mod sănătos de viaţă, de a preveni îmbolnăvirile şi de a uşura suferinţele, respectînd dreptul la viaţă şi demnitate al fiinţei umane, fără discriminări de vîrstă, sex, rasă, etnie, religie, naţionalitate, condiţie socială, ideologie, politică sau din orice alt motiv, atît în timp de pace, cît şi în timp de război.

 b) Lucrătorul medical și farmacistul au obligația de creare şi menţinere a unor relaţii profesionale corespunzătoare, atât în cadrul instituției în care activează, cât și în afara acesteia, în raporturile cu alți lucrători medicali și farmacişti.

1. Respect.
2. În exercitarea profesiei, lucrătorul medical și farmacistul trebuie să fie tolerant, atent şi înţelegător cu alte persoane, cu părerile şi valorile acestor persoane.
3. Relaţia lucrătorului medical și farmacistului cu pacientul și reprezentantul legal al acetuia trebuie să fie bazată pe respect reciproc, încredere şi confidenţialitate.
4. Respectul faţă de fiinţa umană nu încetează nici după moartea acesteia.
5. Responsabilitate.

 a) În exercitarea profesiei, lucrătorul medical și farmacistul îşi asumă deplina responsabilitate de deciziile luate.

1. Lucrătorul medical și farmacistul, în exercitarea profesiei au obligația de a oferi prioritate calității actului medical, stării de bine şi îngrijirii la cel mai înalt nivel al pacientului.
2. Lucrătorul medical și farmacistul este obligat să se angajeze în activităţi de dezvoltare profesională continuă.
3. Lucrătorul medical și farmacistul trebuie să colaboreze şi să coopereze cu colegii în interesul stării de bine al pacientului
4. Încredere.
5. Calificarea profesională şi nivelul moral al lucrătorului medical și farmacistului trebuie să inspire încredere pacienţilor.
6. Confidenţialitate.
7. Lucrătorul medical și farmacistul este obligat să protejeze confidenţialitatea informaţiilor referitoare la pacienţi, obţinute în cadrul activităţii sale profesionale.

 9) Loialitate.

1. Lucrătorul medical și farmacistul acţionează cu bună-credinţă în instituţia în care îşi desfăşoară activitatea, precum şi în relaţia cu pacientul.
2. Lucrătorul medical și farmacistul are obligația să se abţină de la orice act sau faptă care poate prejudicia imaginea, prestigiul sau interesele legale ale instituţiei în care activează sau ale pacientului.

**8.** Activitatea medicală poate fi desfăşurată doar dacă personalul încadrat în aceasta are o pregătire suficientă în domeniu. Această prevedere nu se aplică în cazuri de urgenţă vitală, care nu pot fi soluţionate altfel.

**9.** Lucrătorul medical sau farmacistul poate folosi numai titlul la care are dreptul, conform pregătirii sale profesionale.

**10.** Dacă lucrătorul medical sau farmacistul consideră că nu are suficiente cunoştinţe sau experienţă pentru a asigura o asistenţă corespunzătoare, el va solicita un consult cu alţi specialişti sau va îndrepta bolnavul la aceştea.

**CAPITOLUL III**

**AUTORITATEA PROFESIONALĂ ŞI PRESTIGIUL LUCRĂTORULUI MEDICAL ŞI FARMACEUTIC.**

**ÎNCREDEREA PACIENTULUI**

 **11.** Autoritatea lucrătorului medical şi farmacistului reprezintă un capital moral personal și depinde de pregătirea profesională al acestuia. Autoritatea lucrătorului medical şi farmacistului presupune un anumit prestigiu, reputaţie şi faimă al persoanei în cauză.

**12.** Fiecare membru a comunității medicale și farmaceutice are obligația de a reacționa și a raporta cazurile sesizate în cadrul activității profesionale, care ar afecta imaginea și autoritatea profesională, ar avea impact negativ asupra prestigiului profesiei de medic și farmacist, ar afecta reputația instituției în care activează.

**13.** Lucrătorul medical şi farmacistul trebuie să participe nemijlocit la crearea şi protejarea imaginii pozitive a profesiei sale şi a instituţiei pe care o reprezintă.

**14.** Lucrătorul medical și farmacistul poate veni cu mesaj public oficial din partea instituției în care activează doar la împuternicirea primită din partea administrației instituției. Orice informaţie oferită, fie pacientului, fie reprezentanţilor mass–media, trebuie să ţină doar de competenţa lui profesională.

**15.** Încrederea pacientului reprezintă un indiciu al calităţii serviciului medical şi este influenţată direct de autoritatea profesională și prestigiul lucrătorului medical și farmaceutic în societate.

**CAPITOLUL IV**

**PERFECŢIONAREA ŞI FOLOSIREA CUNOŞTINŢELOR PROFESIONALE.**

**AUTOINSTRUIREA MEDICALĂ CONTINUĂ**

**16.** Lucrătorul medical şi farmacistul are obligația să–și dezvolte și perfecţioneze continuu cunoştinţele şi abilităţile profesionale, pe parcursul întregii sale activităţi, să ridice autoritatea şi prestigiul profesiunii medicale pentru a merita stima şi încrederea pacienţilor şi a colegilor săi.

**17.** Autoinstruirea este o responsabilitate importantă şi permanentă a membrilor comunităţii medicale şi farmaceutice.

**18.** Recomandările şi prescripţiile clinice trebuie să se bazeze pe dovezi ştiinţifice. În cazul aplicării unor metode noi, trebuie să primeze interesul pacientului, iar acestea nu pot fi utilizate decît după evaluarea raportului risc–beneficiu.

**CAPITOLUL V**

**INTEGRITATEA LUCRĂTORULUI MEDICAL**

 **ŞI FARMACISTULUI**

 **19.** Lucrătorul medical sau farmacistul nu trebuie să se folosească de un mandat, o funcţie administrativă sau de alte circumstanţe pentru a-şi spori numărul de pacienţi.

1. Lucrătorul medical şi farmacistul nu va emite certificate sau alte documente medicale care ar aduce lui personal sau pacientului un avantaj material nejustificat sau ilicit.
2. Este interzisă înţelegerea dintre doi sau mai mulţi lucrători medicali, dintre lucrătorii medicali şi farmacişti sau dintre lucrătorii medicali sau farmacişti şi personalul auxiliar, angajat în unitatea medicală sau farmaceutică, în vederea obţinerii unor avantaje materiale. Lucrătorul medical este obligat să se abțină de la prescrierea medicamentelor în favoarea unor companii farmaceutice, în scopul obținerii unor profituri personale sau instituționale.
3. Lucrătorul medical şi farmacistul nu poate, sub nici un motiv, să condiţioneze diagnosticarea şi tratamentul pacientului, solicitînd de la acesta, de la tutore sau rudele sale plăţi informale (neoficiale), precum şi cadouri, servicii şi alte avantaje.
4. Lucrătorul medical şi farmacistul este obligat să evite implicarea în careva act de corupție sau mituire.
5. Lucrătorul medical și farmacistul este obligat să protejeze confidenţialitatea informaţiilor referitoare la pacienţi, obţinute în cadrul activităţii sale profesionale.
6. Lucrătorul medical si farmacistul nu poate propune sau aplica pacientului remedii sau procedee empirice sau insuficient demonstrate ca fiind benefice sau lipsite de riscuri.
7. Se interzice practicarea oricăror forme de înşelăciune.
8. În cazurile cînd lucrătorul medical sau farmacistul acţionează la indicaţia unui terţ (organ de drept), acesta trebuie să se asigure că pacientul cunoaşte situaţia reală. Lucrătorul medical sau farmaceutic trebuie să se prezinte pacientului şi să-i explice scopul investigaţiilor sau tratamentului aplicat.
9. Lucrătorul medical şi farmacistul va refuza să efectueze vreo procedură care poate aduce prejudicii pacientului sau îl pot face vulnerabil în anumite situaţii.
10. Se interzice orice colaborare sau sprijin al persoanelor care practică ilegal profesiunea de medic sau farmacist. Lucrătorul medical şi farmaceutic are obligaţia de a informa organele de drept competente despre existenţa unor astfel de situaţii.

**CAPITOLUL VI**

**NORME DE CONDUITĂ ÎN RAPORT CU PACIENTUL**

**Secțiunea 1. Norme de conduită în**

**activitatea medicală și farmaceutică.**

**30.** Profesia medicală este incompatibilă cu duritatea, apatia, ignoranţa, indiferenţa, aroganţa, nerăbdarea, corupția, care afectează şi discreditează atît autoritatea unui lucrător medical ori farmacist în parte, cît şi a colectivului profesional, a medicinii în ansamblu.

**31.** Lucrătorul medical sau farmacistul nu poate fi implicat în realizarea unor acte degradante pentru fiinţa umană.

**32.** Din momentul în care a răspuns unei solicitări, lucrătorul medical şi farmacistul este automat angajat moral să asigure bolnavului îngrijiri calificate, inclusiv prin îndreptarea pacientului la o unitate medicală sau la un specialist cu competenţe superioare.

**33.** Lucrătorul medical şi farmacistul nu poate fi obligat să-şi exercite profesia în condiţii ce ar putea compromite calitatea îngrijirilor medicale şi a actelor sale profesionale, cu excepţia urgenţelor medico-chirurgicale vitale.

**34.** Lucrătorul medical şi farmacistul are obligaţia morală să aducă la cunoştinţa organelor competente orice situaţie care ar putea prezenta pericol pentru sănătatea publică.

**35.** Lucrătorul medical şi farmacistul trebuie să respecte dreptul pacientului la libera alegere a persoanelor implicate în actul medical.

**36.** Lucrătorul medical sau farmacistul, solicitat sau obligat să acorde asistenţă medicală sau farmaceutică unei persoane private de libertate, inclusiv unui deţinut, nu poate să provoace, direct sau indirect, sau să favorizeze atingerea integrităţii fizice sau psihice a vreunui deţinut, inclusiv a demnităţii acestuia. Dacă lucrătorul medical sau farmacistul va observa că persoana în detenţie se află într-o situaţie vulnerabilă, una din obligaţiile morale şi profesionale medicale va fi intervenţia în sprijinul şi protejarea persoanei deţinute.

**Secțiunea 2.**

**Norme de conduită în raport cu pacientul**

1. Lucrătorul medical şi farmacistul trebuie să ofere pacientului, la cererea acestuia, informaţii depline şi inteligibile despre starea sănătăţii sale, etapele tratamentului, riscurile şi rezultatele scontate.
2. În cazul în care sînt întocmite documente medicale, persoana la care se referă documentul emis trebuie informată cu privire la conţinutul acestuia.
3. Maniera de prezentare a informaţiei necesită o tentă de optimism, trebuie să inspire speranţă şi încredere, fără a omite importanţa factorului psihic.
4. Lucrătorul medical sau farmaceutic trebuie să respecte dreptul de decizie al pacientului, fără a-i impune convingerile personale şi fără a exercita presiuni psihice asupra acestuia.
5. Cu cît actul medical preconizat este mai complex şi mai riscant, cu atît informarea pacientului cu privire la riscurile şi alternativele posibile trebuie să fie mai amplă.
6. Prognosticul va fi comunicat familiei doar cu consimţămîntul pacientului.
7. Prognosticul grav va fi adus la cunoştinţa pacientului cu prudenţă, compasiune şi tact, ţinîndu-se cont de starea psihică a acestuia. În cazul în care medicul, după o consultare comună cu colegii săi sau cu alţi specialişti (la necesitate), consideră că dezvăluirea prognosticului nefavorabil va afecta starea psiho-emoțională a pacientului, cu inducerea unor pericole pentru starea sănătăţii lui, se va omite comunicarea deplină și amplă a informațiilor triste.
8. Prognosticul real nu se va divulga nici în cazul cînd pacientul declară că nu doreşte să afle adevărul. În asemenea caz, pot fi informaţi unii membri ai familiei pacientului, conform indicaţiilor acestuia.

**Secțiunea 3.**

**Consimțământul și acordul informat al pacientului**

1. Consimţămîntul pacientului este exprimat în condiţiile legii.
2. Consimţămîntul se consideră implicit în cazurile cînd pacientul se prezintă de sine stătător pentru a beneficia de consultația medicală sau cînd este solicitată o consultare medicală la domiciliu.
3. Consimţămîntul va fi acceptat doar după informarea deplină a pacientului cu privire la diagnostic, prognostic, alternativele terapeutice, riscurile şi avantajele acestora.
4. Consimţămîntul este valid doar dacă pacientul este lucid şi are discernămînt, fiind capabil să reproducă corect informaţia privind starea sănătăţii sale. Lucrătorul medical trebuie să se asigure că decizia pacientului nu este luată într-un moment de afectsau de suprasolicitare psihică a acestuia, precum şi în deplinătatea facultăţilor mintale. În cazurile menţionate, pentru binele pacientului, lucrătorul medical poate apela la ajutorul rudelor sau persoanelor apropiate, care pot influenţa decizia persoanei bolnave, atunci când nu există riscul de a încălca confidențialitatea informațiilor pacientului, În lipsa acestora, lucrătorul medical va decide în conformitate cu datoria profesională, obiectivul primordial fiind viaţa, sănătatea și beneficiul pacientului.
5. Consimţămîntul pacientului poate fi acceptat în formă verbală, cu prezenţa obligatorie a martorilor (rudele pacientului şi personalul medical) sau în formă scrisă, unde vor fi indicate explicit denumirea şi condiţiile actului medical preconizat, riscurile posibile, fiind confirmat obligatoriu prin semnătura pacientului şi a lucrătorului medical.
6. În situaţiile de urgenţă, cînd este pusă în pericol viaţa pacientului, iar acesta nu–şi poate exprima voinţa şi rudele sau reprezentanţii săi legali nu pot fi contactaţi, consimţămîntul va fi considerat implicit, iar lucrătorul medical va face tot posibilul pentru a salva viaţa pacientului, urmînd ca acesta să fie informat ulterior despre amploarea actului medical efectuat.
7. În situaţia pacienţilor minori sau a persoanelor cu capacitate limitată de exerciţiu, consimţămîntul va fi exprimat de tutore sau alţi reprezentanţi legali.
8. Dacă lucrătorul medical va stabili că decizia reprezentantului legal nu este în interesul pacientului, acesta va solicita constituirea unei comisii instituționale de arbitraj de specialitate pentru a evalua cazul şi a lua decizia, considerînd drept un imperativ primar binele pacientului. Modul de constituire și regulile de funcționare a comisiilor instituționale de arbitraj de specialitate se aprobă de către Ministerul Sănătății.
9. În cazul cînd motivul incertitudinilor depăşeşte competenţa profesională şi are aspect social, juridic sau alt aspect non-medical, se recomandă consultarea comitetelor de etică (bioetică) existente la nivel instituțional, care se vor pronunţa în acest sens, prin emiterea recomandărilor respective.

**Secțiunea 4.**

**Confidențialitatea și secretul profesional**

1. Confidenţialitatea este dreptul pacientului de a nu fi divulgată unor terțe persoane informaţia referitoare la starea sănătăţii sale fizice şi psihice, aspectele intime ale vieţii personale.
2. Lucrătorul medical și farmacistul are datoria de a proteja confidenţialitatea informaţiilor referitoare la pacienţi, obținute în cadrul activităţii sale profesionale prin procesul de acumulare, stocare, transmitere, primire ori distrugere a datelor.
3. Informaţiile confidențiale pot fi dezvăluite în următoarele cazuri:

a) cu consimţământul scris al pacientului;

b) cu consimţământul scris al tutorelui/reprezentantul legal al pacientului, atunci când vârsta pacientului sau starea lui de sănătate nu permite consimțirea directă;

c) în cazul prevenirii afectării majore sau punerii în pericol a sănătăţii pacientului, a unei terţe persoane sau a publicului în general;

d) în cazul stabilirii vinovăţiei pentru săvârşirea unor infracţiuni, la solicitarea instanţei de judecată;

e) în alte situaţii prevăzute de lege.

1. Divulgarea informaţiei private, în cazurile menţionate la alin. (3) trebuie să se facă cu precauţie, fără a aduce prejudicii morale pacientului, cu maxim respect pentru demnitatea acestuia.

**Secțiunea 5.**

**Situații de urgență**

**Cazurile calamităților naturale și situațiilor de forță majoră**

1. Lucrătorul medical sau farmacistul, care se află lîngă un pacient rănit sau în pericol, are obligaţia să-i acorde asistenţă la nivelul posibilităţilor momentului şi locului, sau să se asigure că acesta primeşte îngrijirile necesare.
2. În caz de pericol de moarte, lucrătorul medical va rămîne lîngă pacient atît timp cît e nevoie de ajutorul lui profesional.
3. În caz de calamităţi naturale sau accidentări în masă, lucrătorul medical şi farmacistul este obligat să răspundă la chemare, să-şi ofere benevol serviciile sale profesionale imediat ce a luat cunoştinţă despre eveniment.
4. În caz de forţă majoră sau situaţii excepţionale, lucrătorul medical sau farmacistul nu are dreptul să-şi abandoneze bolnavii, cu excepţia cazului cînd autoritatea competentă permite acest lucru printr-un ordin emis în conformitate cu legea.

**Secțiunea 6.**

**Cercetarea biomedicală pe subiecți umani**

1. În studiul pe subiecţi umani, binele individului primează asupra binelui societăţii şi al ştiinţei.
2. Lucrătorul medical sau farmacistul implicat în cercetarea biomedicală (studiu clinic) are datoria de a promova şi a proteja viaţa, sănătatea, intimitatea şi demnitatea subiecţilor umani care participă la cercetare.
3. Lucrătorul medical sau farmaceutic trebuie să ia toate măsurile necesare pentru a proteja intimitatea subiecţilor participanţi la cercetare, pentru a păstra confidenţialitatea informaţiilor despre aceştia, şi să minimalizeze pe cît posibil impactul cercetării asupra integrităţii lor fizice şi psihice.
4. Se interzice orice activitate terapeutică sau experimentală pe om din orgoliu profesional sau ştiinţific, de rezultatul căreia nu va beneficia majoritatea indivizilor, sau care lezează principiile culturale sau morale ale comunităţii.
5. Subiectul uman poate participa la cercetare biomedicală (studiu clinic)doar în mod voluntar şi numai după ce acesta sau, dacă acesta nu este capabil să-şi exprime consimţămîntul în cunoştinţă de cauză, reprezentantul său legal şi-a dat consimţămîntul scris după ce a fost informat despre natura, amploarea, consecinţele şi riscurile studiului clinic.
6. Subiecţii se pot retrage oricînd din cercetare biomedicală (studiu clinic) prin revocarea consimţămîntului scris, fără careva prejudiciu pentru ei.
7. Refuzul unui pacient de a participa la o cercetare biomedicală (studiu clinic)nu trebuie să influenţeze calitatea relaţiei medic-pacient.
8. Forţarea sau inducerea în eroare a subiectului de a participa la cercetarea biomedicală (studiu clinic) constituie o gravă încălcare a principiilor eticii medicale şi a legislaţiei în vigoare.
9. Orice cercetare biomedicală (studiu clinic)cu implicare de subiecţi umani, bolnavi sau sănătoşi, va trebui să fie avizată în mod obligatoriu de către Comitetul Național de Expertiză Etică a Studiului Clinic, abilitat cu acest drept.

**Secțiunea 7.**

**Refuzul de a acorda asistență medicală**

1. Lucrătorul medical poate refuza efectuarea unui act medical din motive profesionale temeinice, care pot fi argumentate prin lipsa de cunoștințe suficiente și calificare specifică în domeniu din partea lucrătorului medical sau în cazul unor posibilități tehnico-materiale limitate pentru a efectua asistența solicitată.
2. În lipsa unor situații de urgență vitală pentru pacient, lucrătorul medical poate refuza realizarea unui act medical din motive personale, atunci cînd există anumite contradicții între efectuarea intervenţiei medicale şi principiile etico-morale și religioase ale medicului (avortul, transfuzia de sânge).
3. Lucrătorul medical poate refuza în asistență medicală atunci cînd devine imposibilă stabilirea unui contact terapeutic cu pacientul cu implicare psiho-emoțională negativă. În astfel de cazuri lucrătorul medical va îndrepta pacientul către alt lucrător medical, cu calificare similară, pentru acordarea asistenței medicale necesare.

**Secțiunea 8.**

**Atentarea la viața, integritatea fizică și psihică a pacientului.**

**Dileme contemporane.**

1. Fiecare lucrător medical şi farmacist trebuie să facă tot posibilul pentru a reduce suferinţa bolnavului incurabil, cu respectarea demnităţii acestuia.
2. Prin acţiunile sale profesionale, lucrătorul medical sau farmacistul nu va supune pacientul la nici un act nejustificat, chiar dacă există cererea expresă al pacientului respectiv sau a reprezentantului acestuia.
3. Se interzice efectuarea actului de eutanasie, adică utilizarea unor substanţe sau mijloace în scopul de a provoca decesul unui bolnav, indiferent de gravitatea şi prognosticul bolii, chiar dacă acest act este solicitat cu insistenţă de bolnavul perfect conştient.
4. Lucrătorul medical sau farmacistul nu va asista şi nu va îndemna bolnavul la sinucidere sau autovătămări prin sfaturi, recomandări, împrumut de instrumente şi alte mijloace, şi va refuza orice explicaţie sau ajutor în acest sens.
5. Lucrătorul medical sau farmacistul nu va practica mutilarea pacientului fără o justificare medicală evidentă şi serios documentată, şi fără consimţămîntul informat al acestuia, cu excepţia situaţiilor de urgenţă ce implică risc vital.
6. Întreruperea sarcinii poate fi practicată doar în cazurile şi condiţiile prevăzute de lege.
7. Lucrătorul medical are obligaţia de a informa în detaliu orice donator de organe sau ţesuturi despre natura intervenţiei preconizate şi consecinţele posibile.
8. Medicul implicat în procedura de transplant nu are dreptul să participe la constatarea stării de moarte cerebrală a donatorului de organe sau ţesuturi.
9. Lucrătorii medicali trebuie să manifeste o atitudine echitabilă şi fără restricţii faţă de cuplurile care au apelat la inseminarea artificială, iar copilul născut ca urmare a acestei proceduri va putea beneficia de toate drepturile copilului conceput pe cale naturală.
10. Se interzice producerea de embrioni umani în scop de cercetare ştiinţifică.

**CAPITOLUL VII**

**NORME DE CONDUITĂ COLEGIALE**

**84.** Lucrătorul medical sau farmacistul îşi va trata colegii aşa cum îşi doreşte el însuşi să fie tratat.

**85.** Blamarea şi defăimarea colegilor în prezenţa pacienţilor şi a personalului sanitar, precum şi orice expresie sau act capabil să compromită încrederea în medicul curant şi autoritatea acestuia constituie o încălcare a regulilor etice şi deontologice.

**86.** Lucrătorul medical sau farmaceutic va cere părerea unui coleg sau va recomanda pacientului consultarea altor colegi în cazul cînd consideră că propriile abilităţi şi cunoştinţe sînt insuficiente.

**87.** Dacă propunerea pentru consult medical vine din partea pacientului sau a rudelor acestuia, medicul curant este obligat să organizeze consultarea.

**88.** Medicul care a fost invitat pentru consultare nu va examina ulterior pacientul din proprie iniţiativă şi fără aprobarea medicului curant, cu excepţia cazurilor de urgenţă.

**89.** În cazul cînd pacientul este consultat de un grup de specialişti, aceştia se vor retrage pentru a discuta cazul. După ce specialiştii vor ajunge la un consens, medicul curant va comunica bolnavului rezultatul consultării.

 **90.** În cadrul consultului medical comun se va păstra atmosfera de stimă şi respect reciproc şi se va exclude orice manifestare de superioritate faţă de medicul curant.

 **91.** Cazul respectiv şi observaţiile critice nu se vor discuta în prezenţa bolnavului sau a altor persoane străine, chiar dacă este vorba de lucrători medicali sau farmaceutici ce se află în subordine.

 **92.** Dacă în urma consultului de către un grup de specialişti, avizul acestora diferă fundamental de cel al medicului curant, pacientul trebuie informat despre acest fapt.

 **93.** Medicul curant este liber să se retragă în cazul cînd părerea medicilor care au participat la consultare prevalează în opinia pacientului sau a rudelor acestuia.

 **CAPITOLUL VIII**

**GREŞELILE, ERORILE MEDICALE ŞI RISUL PROFESIONAL**

**94.** Poziţia pe care o adoptă lucrătorii medicali şi farmacişti faţă de greşelile profesionale trebuie să aibă drept criteriu esenţial binele pacientului.

 **95.** Fiecare lucrător medical şi farmacist este obligat, din punct de vedere moral, să raporteze sau să declare benevol specialiştilor din domeniu comiterea unor greşeli (erori) proprii sau depistarea acestora în lucrul colegilor săi, în cazul în care pot fi afectate viaţa, sănătatea şi binele pacientului.

 **96.** Lucrătorul medical şi farmacistul trebuie să ia în considerare şi să evalueze cele mai mici riscuri prin atitudine prudentă şi acurateţe, inclusiv riscurile supuse normării, adică susceptibile de evaluare anticipată, cît şi riscurile nesupuse normării, rezultate din situaţii de urgenţă.

1. În scopul reducerii eşecurilor profesionale, lucrătorul medical şi farmaceutic trebuie să acţioneze cu prudenţă, scepticism obiectiv, vigilenţă şi entuziasm moderat, să dea dovadă de scrupulozitate ştiinţifică. Riscul profesional devine tolerabil în cazul în care lucrătorul medical ia toate măsurile de precauţie dictate de discernămîntul său moral şi profesional.

**CAPITOLUL IX**

**COMITETELE DE ETICĂ (BIOETICĂ)**

1. În vederea aplicării prevederilor prezentului Cod, în cadrul instituţiilor medicale şi farmaceutice se creează comitete de etică (bioetică), care îşi desfăşoară activitatea în baza unui regulament, modelul căruia se aprobă de către Ministerul Sănătății.
2. Comitetele de etică (bioetică) sînt structuri în cadrul instituţiilor medicale şi farmaceutice, constituite în scopul prevenirii şi soluţionării problemelor complicate de ordin moral, apărute în activitatea ştiinţifică biomedicală contemporană şi în practica clinică.
3. Comitetele de etică (bioetică) sînt obligate să promoveze și să monitorizeze implementarea valorilor și normelor stipulate în prezentul Cod.
4. Conducerea instituţiilor medicale este obligată să asigure condiţii adecvate pentru activitatea comitetelor de etică (bioetică).
5. Cheltuielile ce ţin de activitatea Comitetului de etică (bioetică) sînt acoperite din contul instituţiilor medicale.
6. Comitetul de etică (bioetică) este un organ colegial format din persoane competente, care reprezintă atît domenii medicale, cît şi alte domenii.
7. Comitetul de etică (bioetică) se întruneşte la cererea pacientului sau a rudelor acestuia, a unui medic sau grup colectiv de medici, la cererea administraţiei spitalului sau a unor organizaţii neguvernamentale, sindicate, altor persoane interesate.
8. Comitetul de etică (bioetică) are funcţie consultativă. În fiecare caz de încălcare al prezentului Cod precum și altor norme în domeniu, Comitetul de etică (bioetică) prezintă conducerii instituţiei medicale un raport privind examinarea sesizării despre încălcare, care va cuprinde recomandări şi modalităţi de soluţionare a acestora.
9. Conducerea (administraţia) instituţiilor medicale și farmaceutice va lua decizia finală cu privire la cazurile de încălcare a Codului şi aplicare a sancţiunilor, care vor fi aduse la cunoștința persoanelor interesate.
10. Raportul Comitetului de etică (bioetică) trebuie să fie în acord cu prevederile stipulate în legislaţia Republicii Moldova în vigoare şi în conformitate cu Declaraţiile internaţionale.

**CAPITOLUL X**

**RESPONSABILITATEA CONDUCĂTORILOR INSTITUŢIILOR MEDICALE ŞI FARMACEUTICE**

1. Conducătorii instituţiilor medicale şi farmaceutice trebuie să ia măsurile necesare pentru prevenirea cazurilor de încălcare a normelor de conduită de către lucrătorii medicali şi farmacişti.
2. Monitorizarea, informarea și îndrumarea corectă a lucrătorilor medicali și farmaciştilor pentru o activitate etică și de calitate constituie principalele mijloace de punere în aplicare a prevederilor prezentului Cod de către administrația instituţiilor medicale și farmaceutice.

 **110.** Conducătorii instituţiilor medicale și farmaceutice au responsabilitatea elaborării unor instrumente de promovare și monitorizare continuă în rândul lucrătorilor medicali şi farmaceutici a valorilor și normelor prezentului Cod.

 **111.** Conducătorii instituţiilor medicale și farmaceutice sunt responsabili de acţiunile lucrătorilor medicali și farmaceutici săvîrşite cu încălcarea normelor morale şi de conduită, stabilite de prezentul Cod.

 **112.** Conducătorii instituţiilor medicale și farmaceutice, indiferent de forma juridico–organizațională și tipul de proprietate al acestora, sunt obligaţi să asigure în instituţia subordonată, condiţii pentru a raporta sau a declara circumstanţele nedorite, acţiunile nepremeditate, accidentele fără urmări negative pentru sănătatea pacientului, situaţiile periculoase (metode nesigure de tratament, aparataje medicale nesigure), evenimentele extreme care pot afecta serios sănătatea pacientului. Persoana care a întocmit raportul sau declaraţia va fi informată despre măsurile luate.

**CAPITOLUL XI**

**RĂSPUNDEREA PENTRU ÎNCĂLCAREA PREVEDERILOR PREZENTULUI COD**

**Secțiunea 1.**

**Răspunderea pentru încălcarea prezentului Cod**

 **113.** Prezentul Cod nu exclude şi nu substituie actele normative şi instituţionale care stabilesc atribuţiile, responsabilitatea, drepturile şi obligaţiile membrilor comunităţii medicale şi farmaceutice.

1. Membrii comunităţii medicale sînt obligaţi să respecte prevederile prezentului Cod.
2. La apariţia întrebărilor privind aplicarea prevederilor prezentului Cod sau în caz de incertitudine în luarea deciziilor, membrii comunităţii medicale vor consulta Comitetele de etică (bioetică).

**Secţiunea 2.**

 **Sancţiuni**

1. Lucrătorii medicali și farmaceutici, care încalcă jurământul depus, Codul deontologic, precum şi prevederile altor acte normative în vigoare, răspund disciplinar.
2. În funcție de gradul de încălcare a normelor, pot fi aplicate următoarele sancţiuni:
3. avertisment;
4. mustrare;
5. suspendare temporară, pe un interval de 6-12 luni, a calității de membru a asociațiilor profesionale;
6. retragerea calităţii de membru al asociațiilor profesionale.
7. La sancţiunile prevăzute la pct.117, lucrătorul medical sau farmacistul sancționat poate fi obligat să participe la cursuri de perfecționare sau de educație medicală sau farmaceutică ori altor forme de pregătire profesională.
8. Acțiunea disciplinară se porneşte la data luării la cunoştinţă despre circumstanţele săvîrşirii acesteia. Aplicarea sancţiunii disciplinare are loc conform prevederilor Codului muncii.
9. Conducătorii unităţilor medicale și farmaceutice au obligația de a pune la dispoziția persoanelor desemnate cu investigarea abaterii disciplinare actele solicitate, precum și orice alte date și informații necesare soluționării cazului.
10. Răspunderea disciplinară a lucrătorului medical sau a farmacistului nu exclude răspunderea penală, contravențională, civilă sau materială a acestuia.